Augamariña

A augamariña (do latín aqua marinā que significa auga do mar, en referencia á súa cor) é un mineral da clase dos silicatos cuxa fórmula química é Be3Al2Si6O18 e que é unha variedade do berilo.

 Aspecto 

A augamariña preséntase en forma de cristais prismáticos hexagonais de cor azul verdosa. Esta cor é debida á inclusión na súa composición de partículas de ferro. Se o ferro que aparece é Fe2+ a súa cor será azulada e pola contra se é Fe3+ a súa coloración volverase un pouco máis verdosa.

 Galería de imaxes 

 Lugares onde se atopa 

A augamariña é un mineral de orixe magmática que acostuma formarse a temperaturas duns 800 °C. Fai presenza en pegmatitas, en xistos micáceos e en filóns hidrotermais de calcio.

Moitos son os xacementos de augamariña que hai espallados polo mundo. Pódense atopar augamariñas na India, nos Estados Unidos e en moitos países de África, aínda que as explotacións máis importantes encóntranse no Brasil.

 Usos da augamariña 

É moi apreciada no mundo da xoiería e polos coleccionistas.

 Outros silicatos 

O cuarzo, o feldespato e a mica son outros silicatos importantes.

 Véxase tamén 
 Outros artigos 
 Berilo
 Esmeralda

Categoría:Minerais